
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 746 (1) 

Κήρυξη ως αναδασωτέας έκτασης 4,856 στρεμ. στη θέση «Μουσενά» 
της Κοινότητας Στομίου του Νομού Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης, 

όπως τροποποιήθηκε και συμπληρώθηκε μεταγενέστερα με το Ν.Δ. 
532/70. ; 

2. Τις διατάξεις του Ν. 998/1979 «Περί προστασίας των δασών και 
των δασικών εν γένει εκτάσεων της χώρας» και συγκεκριμένα: 


α. του άρθρου 41 παρ. 1. 

β. του άρθρου 38. 

3. Τις διαταγές του Υπουργείου Γεωργίας 

α. 160417/1180/8.7.80. 

β. 182447/3049/24.9.80. 

4. Την αριθ. 1441/24.4.1991 πρόταση του Δασαρχείου Ξυλοκά¬ 
στρου από τη οποία προκύπτει ότι η έκταση που αναφέρεται στο θέμα 
είχε κατά το χρόνο της αποψιλώσεώς της, που έγινε από τον Ηλία Παν. 
Χελιώτη παράνομα, δασικό χαρακτήρα, κατά την έννοια του Νόμου και 
ως εκ τούτου επιβάλλεται η κήρυξή της ως αναδασωτέας, αποφασί¬ 
ζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
την ως άνω έκταση με φυσική ή τεχνητή αναγέννηση ώστε ν’ αποκλει¬ 
στεί η διάθεση αυτής για άλλο προορισμό, τη Δημόσια δασική έκταση 
εμβαδού συνολικά τεσσάρων στρεμμάτων οκτακόσιων πενήντα έξι τε¬ 
τραγωνικών μέτρων (4.856) στρεμ. που βρίσκεται στη θέση «Μουσενά» 
της περιφέρειας της κοινότητας Στομίου και προσδιορίζεται από τα στοι¬ 
χεία Α, Β, Γ, Δ, Ε, Ζ, Η, Α και Η', θ, I, Κ, Κ’, Η’ όπως φαίνονται στο 
συνημμένο διάγραμμα, το οποίο αποτελεί αναπόσπαστο μέρος της απο- 
φάσεως αυτής και έχει όρια: 

Ανατολικά: Με Δημόσια δασική έκταση. 

Δυτικά: Ομοίως 

Βόρεια: Με αγροτική έκταση 

Νότια: Με Δημόσια δασική έκταση. 

Η απόφαση αυτή να ισχύσει από της κοινοποιήσεως της αρμοδίως 
(άρθρο 41 Ν. 998/79) και πριν από τη δημοσίευσή της στην Εφημερίδα 
της Κυβερνήσεώς. 

Η απόφαση αυτή να δημοσιευθεί στην Εφημερίδα της Κυβερνήσεώς. 

Κόρινθος, 14 Μαΐου 1991 

Ο Νομάρχης κ.α.α. 

ΚΩΝ/ΝΟΣ ΜΠΟΥΣΜΠΟΥΚΕΑΣ 

ΑΠΑΛΛΟΤΡΙΩΣΕΙΣ . 

ΑΠΟΦΑΣΕΙΣ 

Αριθ. Φ. 121/563 (2) 

Καθορισμός των ορίων του αιγιαλού και δημιουργία ζώνης παραλίας 
στη θέση «Κοτρώνι» Κοινότητας Προσκυνά Λοκρίδας. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας, όπως τροποποιήθηκαν και συμπληρώθη¬ 
καν με τις διατάξεις α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις του άρθρου 100 του Π.Δ. 284/1988 (ΦΕΚ 128 
και 165/Α/1988) - Οργανισμός Υπουργείου Οικονομικών. 

3. Την από 1.3.1991 έκθεση της Επιτροπής καθορισμού των ορίων 
του αιγιαλού και παραλίας και θέσεων αμμοληψίας, που καθόρισε τα 
όρια τουαιγιαλού και της παραλίας στην περιοχή «Κοτρώνι» Κοινότητας 
Προσκυνά Λοκρίδας και το από Ιανουάριο 1991 με κλίμακα 1:500 το¬ 
πογραφικό διάγραμμα του τοπογράφου μηχανικού Ηλία Κόνδη που θε¬ 
ωρήθηκε την 22.2.1991 από τη Διεύθυνση Τεχνικών Υπηρεσιών της 
Νομαρχίας Φθιώτιδας και συνοδεύει την έκθεση της προαναφερόμενης 
επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο αριθ. Φ. 544/5/148/91/4.4.91 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α/1955) περί διοικητικής αποκεντρώσεως σε συνδυασμό με τις 
διατάξεις του από 28.6.1955 Β.Δ/τος «περί εξαιρέσεως από της κατά 
το άρθρο 1 παρ. 1 του Ν. 3200/1955 αρμοδιότητος των Νομαρχών, 
οιντικειμένων τινών αρμοδιότητος του Υπουργού Οικονομικών, του 
Β.Δ. 704/1970 και του άρθρου 1 παρ. 5 του Π.Δ. 71/25.2.1984 
(ΦΕΚ 22/28.2.1984 τ.Α') σχετικά με τη μεταβίβαση αρμοδιοτήτων 
του Υπουργού Οικονομικών στους Νομάρχες και στις περιφερειακές αρ¬ 
χές διανομαρχιακού επιπέδου, αποφασίζουμε: 

1. Επικυρώνουμε την από 1 Μαρτίου 1991 έκθεσή της Επιτροπής 
καθορισμού των ορίων του αιγιαλού και παραλίας και θέσεων αμμολη¬ 
ψίας, καθώς και το από Ιανουάριο 1991 τοπογραφικό διάγραμμα που 
την συνοδεύει το οποίο συντάχθηκε από τον τοπογράφο Μηχανικό Ηλία 
Κόνδη με κλίμακα 1:500 και θεωρήθηκε την 22.2.1991 από τη Διεύ¬ 
θυνση Τεχνικών Υπηρεσιών της Νομαρχίας Φθιώτιδας, επί του οποίου 
η πιο πάνω Επιτροπή, με κόκκινη γραμμή καθόρισε τα όρια του αιγια- 
λού και με κίτρινη γραμμή τα όρια της παραλίας και καθόρισε 10 μέτρα 
ζώνη παραλίας. 

2. Η παρούσα απόφαση μαζί με την έκθεση και το διάγραμμα που 
προαναφέραμε, να δημοσιευτούν στην Εφημερίδα της Κυβερνήσεως. 

Λαμία, 20 Μαΐου 1991 
Ο Νομάρχης 

ΓΕΩΡΓΙΟΣ ΚΑΛΑΝΤΖΗΣ 


ΕΚΘΕΣΗ 

Επιτροπής Καθορισμού ορίων Αιγιαλού και Παραλίας και 
θέσεων Αιμοληψίας 
(άρθρο 100 Π.Δ. 284/1988) 

Για τον καθορισμό το πρώτον των ορίων αιγιάλου και παραλίας στη . 
θέση «Κοτρώνι» Κοινότητας Προσκυνά Λοκρίδας, όπου πήγαμε σήμερα 
1 Μαρτίου 1991 ημέρα Παρασκευή οι υποπεγραμμένοι: 

1. Βασίλης Μπολτέτσος, αναπληρωτής του κωλυομένου Προϊσταμέ¬ 
νου Δ.Ο.Υ. Αταλάντης, 

2. Γεωργία Κουμπάρου, Μηχανικός της Δ.Τ.Υ. Ν. Φθ/δας. 

3. Γεώργιος Καραΐσκος, αναπληρωτής του κωλυομένου Λιμενάρχη 
Υ/Χ Αιδηψού, αποτελούντες την Επιτροπή του άρθρου 100 Π.Δ. 284/ 
1988, όπως αυτή συγκροτήθηκε με την 121/93/1122/31.12.1990 
απόφαση του Νομάρχη Φθιώτιδας, έχοντας υπόψη: 

1. Την από 22.2.1991 αίτηση της «ΙΧΘΥΟΤΡΟΦΙΚΗ ΕΛΛΑΣ 
Α.Ε.» με την οποία ζητείται ο καθορισμός των ορίων αιγιαλού παραλίας 
στην ανωτέρω περιοχή. 

2. Το από Ιανουάριου 1991 τοπογραφικό και υψομετρικό διάγραμμα 
του τοπογράφου μηχανικού Ηλία Κόνδη, σε μία πινακίδα και κλίμακα 
1:500, που ελέγχθηκε στις 22.2.1991 από τον Παναγιώτη Γιαννακό- 
πουλο Πολιτικό μηχανικό της Δ/νσης Τεχνικών Υπηρεσιών Φθιώτιδας 
και θεωρήθηκε στις 22.2.1991 από τον Ιωάννη Χαλαστάνη Πολιτικό 
μηχανικό Προϊστάμενο Δ/νσης Τεχνικών Υπηρεσιών Νομαρχίας Φθιώ¬ 
τιδας, όπως το άρθρο 20 του Ν. 719/1977 (ΦΕΚ 301/Α/77) ορίζει. 

3. Τις διατάξεις των άρθρων 2.3.5 και 6 του Α.Ν. 2344/1940 
«Περί αιγιάλου και παραλίας», ως και τις τροποποιήσεις αυτού. 

4. Τις οδηγίες του ΓΕΝ όπως διατυπώθηκαν με την αριθ. Φ. 544.5/ 
148/91/4.4.91 διαταγή. 

5. Την αντίληψη που σχηματίσαμε κατά την επιτόπου μετάβασή 
μας, σχετικά με το πλάτος της βρέχόμενης ξηράς, αποφασίζει: 

1. Καθορίζει πάνω στο ανωτέρω τοπογραφικό διάγραμμα, που συνο¬ 
δεύει την έκθεση αυτή. 

α. Την οριογραμμή του αιγιαλού .με κόκκινη πολυγωνική γραμμή 
από το σημείο 1 μέχρι και 8 της οποίας οι κορυφές εξασφαλίζονται βάσει 
συντεταγμένων αναφερομένων στο Κρατικό Τριγωνομετρικό Δίκτυο. 

β. Την οριογραμμή της παραλίας, με κίτρινη συνεχή πολυγωνική 
γραμμή από το σημείο 1’ μέχρι και 8’ της οποίας οι κορυφές εξασφαλί¬ 
ζονται βάσει συντεταγμένων αναφερομένων στο Κρατικό Τριγωνομε¬ 
τρικό Δίκτυο. 

2. Καθορίζει 10 μέτρα ζώνη παραλίας επιεδή δεν εξυπηρετούνται οι 
προϋποθέσεις της παραγρ. 1 του άρθρου 7 του Α.Ν. 2344/40.- 

3. Αποφαίνεται ότι δεν υφίσταται παλαιός αιγιαλός. 

Η Επιτροπή 

ΒΑΣΙΛΗΣ ΜΠΟΛΤΕΤΣΟΣ ΓΕΩΡΓΙΑ ΚΟΥΜΠΑΡΟΥ 
ΓΕΩΡΓΙΟΣ ΚΑΡΑΪΣΚΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 3 ) 

Έγκριαη μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου Αθηνών (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί καθορισμού 
ανωτάτου ορίου συντέλεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (Α' 138), όπως τροποποιήθηκε με το από 19.6.1987 π.δ/γμα 
(Α' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154), 
όπως τροποποιήθηκε με το 367/1987 Π.Δ/γμα (Α’ 163). 

4. Τις διατάξεις των άρθρων 2, 3 και 7 του ν. 1032/1980 «Περί συ- 
στάσεως Υπουργείου Χωροταξίας Οικισμού και Περιβάλλοντος» (Α' 

5. Τις διατάξεις της παρ. 1 (εδ. ιδ) του άρθρου 23 των Ν. 1558/ 
1985 «Κυβέρνηση και κυβερνητικά όργανα» (Α’ 137). 

6. Την 4173/4.10.1990 πράξη συναίνεσης ενώπιον της συμβο¬ 
λαιογράφου Αθηνών Αντωνίας Παναγιώτου Χάρη - Τσολάκου, του Ευ¬ 
σταθίου Ζωγραφάκη αποκλειστικού κυρίου του παρακάτω περιγραφο- 
μένου ακινήτου. 

7. Την από 8.3.1990 αίίηση του Ευσταθίου Ζωγραφάκη. 

8. Την 249/1990 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

9. Την 25363/11.1.1991 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. 

10. Την κατόπιν αυτοψίας της υπαλλήλου Νικολέττας Χριστοφίλου 
επιβεβαίωση των εμπλεκόμενων στον υπολογισμό του μεταφερομένου 
συντελεστή δόμησης στοιχείων του ακινήτου που- βρίσκεται εντός του 
ρυμοτομικού σχεδίου Αθηνών επί των οδών Ιπποκράτους αριθ. 74 και 
Ερεσσού αριθ. 8, με πρόταση του Υπουργού Περιβάλλοντος Χωροτα¬ 


ξίας και Δημοσίων Έργων, αποφασίζουμε: 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου, που βρίσκεται εντός του ρυμοτομικού σχεδίου Αθηνών, επί 
των οδών Ιπποκράτους αριθ. 74 και Ερεσσού αριθ. 8 και έχει χαρακτη¬ 
ρίσει ως διατηρητέο με το από 5.2.86 Π.Δ/γμα (Δ' 125) και του 
οποίου την αποκλειστική κυριότητα έχει ο παραπάνω συναινών στη με¬ 
ταφορά συντελεστή Ευστάθιος Ζωγραφάκης, όπως το βαρυνόμενο ακί¬ 
νητο φαίνεται με στοιχεία Α, Β, Γ, Δ, Ε, Ζ, Α στο σχετικό πρωτότυπο 
διάγραμμα σε κλίμακα 1:200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 53887/1991 πράξη 
του και που αντίτυπό του σε φωτοσμίκρυνση δημοσιεύεται με το παρόν 
διάταγμα. 

2. Τα ειδικότερα στοιχεία του βαρυνομένου διατηρητέου ακινήτου 
και της μεταφοράς του συντελεστή δόμησης είναι τα εξής: 

α. Εμβαδόν οικοπέδου για το οποίο υφίσταται δικαίωμα μεταφοράς 
συντελεστή δόμησης: 206,90 τ.μ. 

β. Συντελεστής δόμησης: 4,20. 

γ. Ποσοστό κάλυψης: 70% 

δ. Δομήσιμες επιφάνειες που αντιστοιχούν σ’ αυτό: 206,90 X τ.μ. 
4,20 = 868,98 τ.μ. 

ε. Υπάρχουσα δόμηση: 455,00 τ.μ. 

στ. Μεταφερόμενες δομήσιμες επιφάνειας 413,98 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Ευσταθίου Ζωγραφάκη για εμβαδόν 413,98 τ.μ. από ορόφους 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 27 Απριλίου 1991 

. . Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 
























